K O R R A L D U S

Haapsalu,	20.detsember 2005 nr 869

Projekteerimistingimuste kinnitamine
(Jalaka 1c, Haapsalu)

Läbi vaadanud Jaan Hatto (Jalaka 1c, 90509 Haapsalu) 15.12.2005 esitatud taotluse nr 7-2.15/6334 juurdeehituse projekteerimistingimuste saamiseks Jalaka 1c krundil ja juhindudes kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Jalaka 1c, Haapsalu juurdeehitusehitusprojekti projekteerimistingimused nr 43-05 (lisatud).
2.	Korraldus teha teatavaks Jaan Hatto`le (Jalaka 1c, 90509 Haapsalu) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee 
Linnapea	Erko Kalev
	Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 43/ 05  “16”detsembril 2005	
Tingimused kinnitatud:
Haapsalu Linnavalitsuse korraldusega nr 869     20.detsembril 2005
	
Projekti nimetus	Juurdeehitusprojekt	
Krundi asukoht	Jalaka 1c, Haapsalu	
Taotleja nimi	Jaan Hatto	
Krundi andmed	katastritunnus 18301:010:0014,  kinnistu nr 17366
pindala 292 m2, maakasutuse sihtotstarve – 100% ärimaa	
Projekti koostamisel arvestada alljärgnevat: 		
	
1.	Koostada juurdeehitusprojekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  asendiplaan M 1:500, millel on kantud krundi piirid, ol.olevad ja projekteeritavad hooned (nurgakoordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus antakse vaated, plaanid mõõtkavas M 1:100 või 1:50, sõlmede joonised vajadusel M 1:50, 20.
4.	On lubatud ühekorruseline juurdeehitus.
5.	Juurdeehitus kavandada võimalikult madalakaldelisena, soovitavalt ühepoolse katusekaldega.
6.	Juurdeehitus viimistleda analoogselt olemasoleva hoonega. 
7.	Lahendada krundi heakorrastus, haljastus ning olmeprügi kogumine.
8.	Näidata ära parkimine omal krundil.
9.	Kui hoone projekteeritakse krundi piirile lähemale kui 4m, on nõutav projekti kooskõlastamine vastava naaberkinnistu omanikuga.
10.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Läänemaa Päästeteenistuses.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris. 	
Lisad:	asendiskeem M 1:500 	
Tingimused
koostasid:	Linnaarhitekt               . ..……………………………..     Anu Joost
Ehitusjärelevalveinsener   …………………………….      Mati Jets
Käesolevad tingimused on kehtivad kahe aasta jooksul alates nende kinnitamisest